wickkiey/tamil-wikipedia-chunked huggingface dataset:
# ஷா ஷுஜா

## ஆரம்ப வாழ்க்கையும், குடும்பமும்

முகலாயப்பேரரசர்ஷாஜகான்மற்றும்மும்தாஜ்மகாலுக்குப்பிறந்தநான்காவது மகவாக, இரண்டாவதுமகனாக ஷா ஷுஜா 1616 ஆம் ஆண்டு ஜூன் 23 ஆம் நாள் பிறந்தார். பிறந்தது முதலே தனது தந்தையின் மாற்றாந்தாயான பேரரசி நூர் ஜஹானால் தத்தெடுக்கப்பட்டு வளர்க்கப்பட்டார். ஜஹானாரா பேகம், தாரா ஷிகொஹ், ரோசனாரா பேகம், அவுரங்கசிப், முராத் பக்ஷ், கவுஹராபேகம் உள்ளிட்ட பலர் அவருடைய உடன்பிறப்புக்கள். அவர்களுடைய பாட்டனாரான ஜஹாங்கிரின் தனிவிருப்பக்குரிய செல்லப் பேரனாக ஷா ஷுஜா திகழ்ந்தார்.  
மூன்று திருமணங்கள் மூலமாக அவருக்கு ஸைன்-உத்-தீன், ஸைனுல் அபிதீன், புலந்த் அக்தர் என்ற மூன்று மகன்களும் தில்பஸீர் பானு, குல்ருக் பானு, ரோஷன் ஆரா மற்றும்அமீனா பானு என்ற நான்கு மகள்களும்இருந்தனர்.  
தன் தந்தையின் இறப்புக்குப் பின் தன் உடனபிறப்புக்களுடனான வாரிசுரிமைப் போரில் தோற்றபின் தற்காலத்தில் மியான்மர் நாட்டில் இருக்கும் ராகினே மாநிலம் என்று அறியப்படும் ஆராகான் நாட்டில் தஞ்சம் புகுந்தார். பின்னர் ஏற்பட்ட அரசியல் குழப்பங்களின் காரணமாக சிறைபிடிக்கப்பட்டு கொல்லப்பட்டார்.
# ஆர்மூர் சட்டமன்ற தொகுதி

**ஆர்மூர் சட்டமன்றத் தொகுதி** (*Armur Assembly constituency*) இந்தியாவின் தெலங்காணா மாநில சட்டமன்றத் தொகுதிகளுள் ஒன்று ஆகும். நிசாமாபாத மாவட்டத்தில் உள்ள 5 தொகுதிகளில் ஒன்றாகும். இது நிசாமாபாத் மக்களவைத் தொகுதியின் ஒரு பகுதியாகும்.  
தெலுங்கானா இராசிட்டிரிய சமிதியின் அசனகரி ஜீவன் ரெட்டி தற்போதைய சட்டமன்ற உறுப்பினராக உள்ளார். 2014 ஆம் ஆண்டும் இவரே சட்ட மன்ற உறுப்பினர் ஆவார்..  
இச்சட்டப்பேரவைத் தொகுதியில் தற்பொழுது கீழ்க்கண்ட மண்டலங்கள் உள்ளன.  
| 1 | ஆர்மூர் |
| --- | --- |
| 2 | நந்திப்பேட்டை |
| 3 | மக்ளூர் |
| 4 | ஆளூர் |
| 5 | டோங்கேஸ்வர் |
# ஆர்மூர் சட்டமன்ற தொகுதி

## தேர்தல் முடிவுகள்

### தெலங்காணா சட்டப்பேரவை தேர்தல், 2018

#### ஆர்முர் சட்டமன்றத் தொகுதி

| கட்சி | வேட்பாளர் | ஓட்டுகள் | சராசரி |
| --- | --- | --- | --- |
| தெலங்காணா இராசிட்ரா சமிதி | அசானகரி சீவன் ரெட்டி | 72,125 | 52.0% |
| இந்திய தேசிய காங்கிரசு | அகுலா இலலிதா | 43,330 | 31.2% |
| பெரும்பாண்மை | 28,795 | 20.8% |  |
| வாக்களிக்க வந்தவர்கள் | 1,38,740 | 89.3% | } |
# மிர் ஜாஃபர்

**சையது மீர் ஜாஃபர் அலி கான் பகதூர்** (Sayyid Mīr Jaʿfar ʿAlī Khān Bahādur 1691–5 பிப்ரவரி 1765)பிரித்தானிய இந்தியாவின்முதல்வங்காளநவாபாக இருந்தவர். இவர் 1757 - 1760 மற்றும் 1763 - 1765 காலங்களில் வங்காள நவாப் பதவியில் இருந்தவர். இவர் சையது அகமதுநஜீப்பின்இரண்டாவதுமகன். இவருக்குப் பின் மீர் காசிம் வங்காள நவாபாக பதவிக்கு வந்தார்.
# மிர் ஜாஃபர்

## இதனையும் காண்க

- வங்காள வரலாறு
- மீர் காசிம்
# டென்னிஸ் வில்லியம் சைமா

| footnotes =
| spouse = லிடியா டினா (1959–1999; இறப்பு வரை)
| children = 2
| influenced = ரோசர் பென்ரோசு}}  
**டென்னிசு வில்லியம் சியாகௌ சியாமா** (Dennis William Siahou Sciama) , அரச கழகத்தின் உறுப்பினர் (; 18 நவம்பர் 1926 – 18/19 திசம்பர் 1999) என்பவர் ஒரு பிரித்தானிய இயற்பியலறிஞர் ஆவார். இவர் தனது மற்றும் தனது மாணவர்களின் பணியால் இரண்டாம் உலகப்போருக்குப் பிந்தைய காலத்தில் பிரித்தானியாவில் இயற்பியலை வளர்த்தெடுப்பதில் மிக முக்கியப் பங்காற்றியிருக்கிறார்.
# இடஞ்சார் குறியீடு

**இடஞ்சார் குறியீடு** அல்லது **இடமதிப்புக் குறியீடு** (*positional notation* அல்லது *place-value notation*) என்பது, கணிதத்தில் எண்கள் இடம்பெறக்கூடிய இடத்தைப் பொறுத்து அது பெறுகின்ற மதிப்பைக் குறிக்கிறது. இடமதிப்பு ஒன்று, பத்து, நூறு, ஆயிரம் பத்தாயிரம் என்று அறியப்படுகிறது. எண்களை எழுதுவதற்குப் பயன்படுகிறது.  
இடமதிப்பு என்பது ஒரு எண்ணுரு அது இடம்பெற்றிருக்கும் எண்ணில் எந்த இடத்தில் இருக்கிறதோ இதற்கு ஏற்ற மதிப்பினைப்பெறும் இதுவே ஒரு எண்ணின் இடமதிப்பு ஆகும். எடுத்துக்காட்டாக 3 என்ற எண்ணுரு அது இடம்பெற்றிருக்கும் இடத்தைப்பொருத்து அதன் மதிப்பு அமைகிறது.
எடுத்துக்காட்டு 235 என்ற எண்ணில் 3 என்ற எண்ணுரு பத்தாம் இடத்தில் இடம்பெற்றுள்ளது. எனவே அந்த 3 என்ற எண் 3 பத்துகளை குறிக்கிறது. அதாவது 30ஐ குறிக்கும்.  
இதுபோல 253 என்ற எண்ணில் 3 என்ற எண் ஒன்றுகளுக்கான இடத்தில் இடம்பெற்றுள்ளதால் இந்த எண் ஒன்றுகளுக்கான மதிப்பை பெறுகிறது. இது மூன்று ஒன்றுகளைக் குறிக்கிறது.
அவ்வாறே 352 என்ற எண்ணில் 3 என்ற எண்ணுரு நூறுகளுக்கான இடத்தில் இருப்பதனால் அந்த எண்ணுரு 3 நூறுகளுக்கான மதிப்பினை பெற்றிருக்கும். அதாவது 300 என்று பொருள்படும்.  
இதை உரோமன் எண்களைப் போன்ற பிற குறியீட்டு முறைகளில் இருந்து வேறுபடுத்துகிறது. இதன் எளிமை இம்முறை விரைவாக உலகம் முழுதும் பரவுவதற்கு வழி வகுத்தது. பின்னப்புள்ளியைப் பயன்படுத்துவதன் மூலம் எண் குறியீட்டைப் பின்னங்களையும் உட்படுத்தக்கூடிய வகையில் விரிவாக்கலாம்.  
60ஐ அடிமானமாகக் கொண்ட பபிலோனிய எண்முறையே முதலில் உருவான இடஞ்சார் எண்முறையாகும். இம்முறை இன்றும் நேரம், கோணம் போன்றவற்றை அளவிடுவதில் பயன்படுகிறது. ஆனாலும், பத்தை அடிமானமாகக் கொண்ட இந்திய-அராபிய எண்முறையே பெரும்பாலான கணிப்புக்களுக்கு உலகம் முழுவதும் பயன்படுத்தப்படும் முறையாக உள்ளது.
# திருவிடந்தை

**திருவிடந்தை** (Thiruvidandai) என்பது தமிழ்நாட்டின், செங்கல்பட்டு மாவட்டத்தில் அமைந்த ஒரு கிராமம் ஆகும். இது திருவான்மியூர்க்கு தெற்கே 19 கிலோமீட்டர் தொலைவிலும், கோவளத்தில் இருந்து 4 கிலோமீட்டர் தொலைவில் தமிழ்நாட்டின் கிழக்கு கடற்கரை சாலையில் உள்ளது. இந்த கிராமத்தின் பெயர் நித்தியகல்யாண பெருமாள் கோயிலிருந்து பெறப்பட்டதாகும்.
# திருவிடந்தை

## இந்தியப் பாதுகாப்புத் துறை கண்காட்சி, 2018

திருவிடந்தை கிராமக் கடற்கரை பகுதியில் இந்தியப் பாதுகாப்புத் துறையின் நான்கு நாள் கண்காட்சி (DefExpo 2018) 11 ஏப்ரல் 2018 முதல் தொடங்கியது. 12 ஏப்ரல் 2018 அன்று இந்தியப் பிரதமர் நரேந்திர மோடி கண்காட்சியை முறைப்படி திறந்து வைத்தார். இக்கண்காட்சியில் 500 இந்தியப் பாதுகாப்புத் தளவாட உற்பத்தி நிறுவனங்களும், 150 வெளிநாட்டு நிறுவனங்களும் கலந்து கொண்டது.
# இந்திய கடல் வழிப் போக்குவரத்து

இந்தியாவின் கடற்கரையின் மொத்த நீளம் 7516 கி.மீ ஆகும். இதில் 13 பெரிய துறைமுகங்களும், 187 நடுத்தர மற்றும் சிறிய துறைமுகங்களும் கொண்டு அமைந்துள்ளது.
இத்துறைமுகங்களின் வழியாக 95 சதவீத வெளிநாட்டு வணிகம் நடைபெறுகிறது.
பெரிய துறைமுகங்கள் அனைத்தும் மத்திய அரசின் கட்டுப்பாட்டிலுள்ள துறைமுக பொறுப்புக் கழகத்தால் நிர்வகிக்கப்படுகின்றன.
நடுத்தர மற்றும் சிறிய துறைமுகங்கள் மாநில அரசால் நிர்வகிக்கப்படுகின்றன.
# இந்திய கடல் வழிப் போக்குவரத்து

## பெரிய துறைமுகங்கள்

இந்தியாவின் மேற்கு கடற்கரையில் அமைந்துள்ள துறைமுகங்கள் காண்ட்லா, மும்பை, மர்மகோவா, புது மங்களுர், கொச்சி ஆகியனவாகும். இந்தியாவின்
கிழக்கு கடற்கரையிவல் அமைந்துள்ள பெரிய துறைமுகங்கள் தூத்துக்குடி, சென்னை, எண்ணூர், விசாகப்பட்டினம், பாரதீப், ஹால்தியா, கொல்கத்தா ஆகியவை ஆகும்
# மஞ்சு மலை

**மஞ்சு மலை** ( இது *மஞ்சு பெட்டா* என்றும் அழைக்கப்படுகிறது) என்பது தமிழ்நாட்டின், கிருட்டிணகிரி மாவட்டம், தேன்கனிகோட்டை வட்டத்தில் உள்ள அஞ்செட்டி சரகத்தில், தொட்டமஞ்சி பஞ்சாயத்தில் அமைந்துள்ளது. இந்தமலையானது அஞ்செட்டியில் இருந்து அடர்ந்த காட்டு பகுதியைத் தாண்டி 25 கி.மீ. தொலைவில் அமைந்துள்ளது.
# திருப்பூர் தொடருந்து நிலையம்

**திருப்பூர் தொடருந்து நிலையம்** (*Tiruppur railway station*, நிலையக் குறியீடு:**TUP**) இந்தியாவில், தமிழ்நாடு மாநிலத்தில், திருப்பூர் மாநகரத்தில் உள்ள ஒரு தொடருந்து நிலையம் ஆகும்.  
இந்த தொடருந்து நிலையம் தெற்கு இரயில்வே மண்டலத்தின், சேலம் இரயில்வே கோட்டத்தின் கீழ் இயங்குகிறது.
# திருப்பூர் தொடருந்து நிலையம்

## அமைவிடம்

திருப்பூர் நகரமானது, ஆயத்த ஆடை தொழிலில் மிகவும் சிறந்து விளங்குவதால் தொடருந்து போக்குவரத்து மிகவும் பயனுள்ளதாக இருக்கிறது. இந்த தொடருந்து நிலையமானது திருப்பூர் நகரத்திலேயே அமைந்துள்ளது மற்றும் இதன் அருகிலேயே திருப்பூர் பழைய பேருந்து நிலையம் உள்ளது. புதிய பேருந்து நிலையம் செல்வதற்கு 10-15 நிமிடம் வரை ஆகும்.  
இந்த தொடருந்து நிலையம் சென்னை–பாலக்காடு அகலப்பாதை (1983 இல் அமைக்கப்பட்டது) முழுமையாக மின்மயமாக்கப்பட்டு இரண்டு தடங்களைக் கொண்டுள்ளது. திருவனந்தபுரம் மெயில் மற்றும் பெங்களூர் கொச்சுவேலி விரைவுத் தொடருந்து போன்ற சில வண்டிகளைத் தவிர கிட்டத்தட்ட பெரும்பாலன விரைவுத் தொடருந்துகள் இந்நிலையத்தில் நிறுத்தப்படுகின்றன.  
ஒரு நாளைக்கு சுமார் 30,000 பயணிகள் திருப்பூருக்கு பயணம் செய்கிறார்கள். இதனால், திருப்பூர் தொடருந்து நிலையம் எப்போதும் கூட்டமாக இருக்கும். பெரும்பாலான தொடருந்துகள் 2 நிமிடங்களுக்கு மட்டுமே நிற்கின்றன. இதனால் சரக்கு தொடருந்துகள் நிறுத்துவதற்கு சாத்தியமில்லை.  
இந்த நிலையத்திற்கு அருகிலுள்ள வானூர்தி நிலையம் கோயம்புத்தூர் பன்னாட்டு வானூர்தி நிலையம் 35 கி.மீ தொலைவில் அமைந்துள்ளது.
# திருப்பூர் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, திருப்பூர் தொடருந்து நிலையத்தை புதுப்பிக்கும் பணிக்கு 22 கோடி ரூபாய் ஒதுக்கப்பட்டுள்ளது. தெற்கு பக்கமும் வடக்கு பக்கமும் பிரம்மாண்ட நுழைவாயில்கள் மற்றும் பல்லடுக்கு நான்கு சக்கர வாகன காப்பகம் அமைக்கப்படவுள்ளது.
# து. இரவிக்குமார்

**இரவிக்குமார்** (*Ravikumar (writer)*) ஓர் இந்திய அரசியல்வாதியாவார். எழுத்தாளர், வழக்கறிஞர் அரசியல்வாதி மற்றும் சாதி எதிர்ப்பு ஆர்வலர் என பன்முகங்களில் இவர் இயங்கினார். அம்பேத்கார் கொள்கைகளால் ஈர்க்கப்பட்ட இவர் நிறப்பிரிகை என்ற பத்திரிகை இதழின் ஆசிரியராகவும் இருந்தார். நிறப்பிரிகை இதழ் 1990 ஆம் ஆண்டுகளில் தமிழ்நாட்டில் பல புதிய எழுத்தாளர்களை ஊக்கப்படுத்தியது. இரவிக்குமார் விழுப்புரம் மக்களவையின் தற்போதைய நாடாளுமன்ற உறுப்பினராகவும், திராவிட முன்னேற்றக் கழகத்தின் உறுப்பினராகவும் உள்ளார்.
# து. இரவிக்குமார்

## வாழ்க்கைக் குறிப்பு

நாகப்பட்டினம் மாவட்டத்தில் உள்ள சீர்காழி வட்டத்தில் காவிரிக்கரை கிராமமான மாங்கணாம்பட்டில் துரைசாமி- கனகம்மாள் தம்பதியருக்கு 10-06-1961 ஆம் ஆண்டு சூன் மாதம் 10 ஆம் தேதியன்று இவர் பிறந்தார். சிதம்பரம் அண்ணாமலைப் பல்கலைக்கழகத்தில் கல்வி பயின்றார். செண்பகவல்லி என்ற பெண்ணை திருமணம் செய்து கொண்டார். இத்தம்பதியருக்கு ஆதவன், அதீதன் என்ற பிள்ளைகள் உள்ளனர்.
# து. இரவிக்குமார்

## அரசியல் வாழ்க்கை

இரவிக்குமார் 2006 ஆம் ஆண்டு நடந்த சட்டமன்றத் தேர்தலில் காட்டுமன்னார்கோயில் தொகுதியில் விடுதலை சிறுத்தைகள் கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், விழுப்புரம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# து. இரவிக்குமார்

## எழுதிய நூல்கள்

**கட்டுரைத் தொகுப்புகள்**
- கண்காணிப்பின் அரசியல் (1995) விடியல் பதிப்பகம்
- கொதிப்பு உயர்ந்து வரும் (2001) காலச்சுவடு பதிப்பகம்
- கடக்க முடியாத நிழல் (2003) காலச்சுவடு பதிப்பகம்
- மால்கம் எக்ஸ் (2003) காலச்சுவடு பதிப்பகம், உயிர்மை மறுபதிப்பு (2010)
- வன்முறை ஜனநாயகம் (2004) தலித் வெளியீடு
- சொன்னால் முடியும் (2007) விகடன் பதிப்பகம்
- இன்றும் நமதே (2007) விகடன் பதிப்பகம்
- தமிழராய் உணரும் தருணம் (2009) ஈழ விடுதலைப் போராட்டம் குறித்த கட்டுரைகளிந்தொகுப்பு. ஆழி பதிப்பகம்
- துயரத்தின்மேல் படியும் துயரம் (2010) ஆழி பதிப்பகம்
- காணமுடியாக் கனவு (2010) ஆழி பதிப்பகம்
- சூலகம் ( 2009) பெண்கள் எதிர்கொள்ளும் பிரச்சனைகள் குறித்த கட்டுரைகள் உயிர்மை பதிப்பகம்
- கற்றனைத்தூறும் (2009) கல்வி தொடர்பான கட்டுரைகள் , உயிர்மை பதிப்பகம்
- பிறவழிப் பயணம் (2010) உயிர்மை பதிப்பகம்
- பாப் மார்லி - இசைப் போராளி (2010) பாப் மார்லியின் வாழ்க்கை வரலாறு , உயிர்மை பதிப்பகம்
- அண்டை அயல் உலகம் (2010) அண்டை நாடுகள் குறித்த கட்டுரைகள், உயிர்மை பதிப்பகம்
- கடல்கொள்ளும் தமிழ்நாடு (2010) சூழலியல் கட்டுரைகள் , மணற்கேணி பதிப்பகம்
- காற்றின் பதியம் (2010) மணற்கேணி பதிப்பகம்
- எல்.இளையபெருமாள்- வாழ்வும் பணியும் (2010) மணற்கேணி பதிப்பகம்
- சொல்லும் செயல் - ரவிக்குமார் சட்டமன்றத்தில் ஆற்றிய உரைகள் (2010) மணற்கேணி பதிப்பகம்
**கவிதை**
- அவிழும் சொற்கள் (2009) உயிர்மை பதிப்பகம்
- மழைமரம் (2010) க்ரியா பதிப்பகம்
# து. இரவிக்குமார்

## எழுதிய நூல்கள்

### மொழிபெயர்ப்புகள்

- உரையாடல் தொடர்கிறது (1995) ஃபூக்கோ, எட்வர்ட் செய்த்,அம்பர்த்தோ எக்கோ முதலான உலகச் சிந்தனையாளர்களின் நேர்காணல்களும் கட்டுரைகளும்
- எட்வர்ட் ஸெய்த், தமிழில் ரவிக்குமார், அதிகாரத்திடம் உண்மையைப் பேசுதல், மணற்கேணிப் பதிப்பகம், புதுச்சேரி, 2010
# து. இரவிக்குமார்

## இதழ்கள் வெளியீடு

- **நிறப்பிரிகை**- நவீன அரசியல் விவாதக்களத்தை உருவாக்கிய நிறப்பிரிகை இதழை அ.மார்க்ஸ், பொ.வேல்சாமி ஆகியவர்களோடு இணைந்து நடத்தியவர்.அந்த இதழ் இவரது முகவரியிலிருந்துதான் இவரால் வெளியிடப்பட்டது.
- **தலித்**- தலித் இலக்கியத்துக்கென தமிழில் வெளியிடப்பட்ட தலித்- இருமாத இதழின் ஆசிரியர். அது பதினொரு இதழ்கள் வெளியானபின் நின்றுபோனது.
- **போதி** - தலித் வரலாற்றுக்கென இவரால் உருவாக்கப்பட்ட காலாண்டிதழ். இரண்டு இதழ்கள் வெளியாகி நின்றுபோயிருந்தது. தற்போது மீண்டும் வெளியாகத் தொடங்கியுள்ளது.
- **மணற்கேணி**- இவரை ஆசிரியராகக்கொண்டு தமிழ்ச் செவ்வியல் இலக்கியம், தொல்லியல் முதலானவை குறித்த ஆழமான ஆய்வுகளைத் தாங்கி வெளிவரும் இருமாத இதழ்.
# சோழவரம் ஏரி

**சோழவரம் ஏரி ** என்பது தமிழ்நாட்டில் திருவள்ளூர் மாவட்டத்தில் பொன்னேரி வட்டத்தில் அமைந்துள்ள ஒரு மழைநீர்ப் பிடித் தேக்கமாகும். இந்த நீர்த்தேக்கத்திலிருந்து அண்மையிலுள்ள சென்னை மாநகரத்திற்கு குடிநீர் வழங்கப்படுகிறது. இந்த ஏரி சென்னையில் உள்ள மிகப்பெரிய ஏரிகளில் ஒன்றாகும். இந்த ஏரியின் கொள்ளளவு 1.08 டி.எம்.சி. ஆகும். அதாவது, 1,081 மில்லியன் கன அடி ஆகும். சென்னை அருகே உள்ள இத்தகைய ஏரிகள் இயற்கை அழகு, தாவரங்கள் மற்றும் விலங்கினங்கள் நிறைந்தவை. சோழவரம் விமானதளம் அருகே இது அமைந்துள்ளது. இது இந்திய இராணுவம் தங்களது நடவடிக்கைகளைச் சோதித்துப் பார்க்கும் இடமாக உள்ளது. சோழவரம், புழல் ஏரிகள் கால்வாயால் இணைக்கப்பட்டுள்ளன. சுற்றியுள்ள மக்கள், திருவள்ளூர் பிரதானச் சாலை, ரெட்ஹில்ஸ் சந்திப்பு மற்றும் தேசிய நெடுஞ்சாலை ஆகியவற்றுக்குக் கால்வாய்ப் பாதையைப் பயன்படுத்துகின்றனர்.
# எலிப்பொறி

**எலிப்பொறி** (*rat trap*) எலியைப் பிடிக்க வடிவமைக்கப்பட்ட ஒரு பொறி ஆகும்.  
எலிகள் புதிய பொருள்களை சந்தேகப்படுகின்றன. (குறிப்பாக அவை கண்டறிந்தவை, ஆனால் தொட்டது இல்லை) ஒரே ஒரு நுழைவாயிலை மட்டுமே கொண்டு எலிப்பொறிகள் தயாரிக்கப்படுகின்றன. மற்ற எலிகள் சிக்கியிருந்தால், அவைகள் பொறியைத் தவிர்க்கலாம். இந்த சிக்கல்களைப் பற்றி தெரியாத இளம், அனுபவமற்ற எலிகள் மட்டும் பொறியில் மாட்டிக்கொள்கின்றன.
# பச்சை பெருந்தட்டான்

தட்டான்கள் மற்றும் ஊசித்தட்டான்கள் ஒடொனஸ் என்ற குடும்பத்தில் அடங்கும். உலகளவில் 6,000 வகைகளாகவும், இந்திய நிலப்பரப்பில் சுமார் 500-க்கும் மேற்பட்ட வகைகளாகவும் பரவியுள்ளன. தமிழகத்தில் சில நூறு வகைகளாகக் காணப்படுகின்றன. தொன்மைக்கால பூச்சியினங்களில் ஒன்றாக தும்பிகள் காணப் படுகின்றன.  
நிறத்தில் ஆணைப் போன்றே பெண் தும்பி காணப்படும். இதை இதன் அளவைக் கொண்டு ஆண் பெண் என்று வேறுபடுத்தலாம். பளிச்சிடும் மஞ்சள் மற்றும் பச்சைக் கலந்த நிறத்தில் முகமும், நீலம் மற்றும் மஞ்சள் கலந்த கருப்பு நிறத்தில் முகம் காணப்படும். கால்களின் உள் பக்கம் கருப்பாகவும் வெளிப் பக்கம் பச்சையாகவும் காணப்படும். முதுகின் மேல் பக்கத்தில் அமைந்திருக்கும். வயிற்றின் துவக்கப் பகுதியில் முழுமையான பச்சை நிறத்தில் காணப்படும். அதன் கீழே நீல நிறம் காணப்படும். தொட்ர்ந்து கருப்பு, பச்சை, மஞ்சள் வளையங்களுடன் பார்ப்பதற்கு அழகாக இருக்கும்
# சுரைக்குடுக்கை

வாசிக்கும் ஒரு பாம்பாட்டி]]
**சுரைக்குடுக்கை** என்பது முற்றி, காய்ந்த உள்ளீடற்றுப்போன சுரைக்காயின் கூட்டைக் குறிப்பதாகும்.
இது கிராமங்களில் பலவிதமாக பயன்படுத்தப்படும் பொருளாகும். இது பண்டைய காலத்தில் தமிழர்களின் ஒரு இன்றியமையாத வீட்டு உபயோகப்பொருளாக இருந்துள்ளது. சுரைக்காய் நன்கு முற்றிய பிறகு அதனை எடுத்து நன்றாக உலர்த்தி, பின் அதன் காம்புப் பகுதியில் துவாரம் ஒன்றை ஏற்படுத்துவர். அதற்குள் உள்ள விதைளை வெளியில் எடுத்துவிட்டு உள்ளீடற்று காலியாக உள்ள அந்த காய்ந்த சுரைக்காயை ஒரு கொள்கலனாக பயன்படுத்துவர். இதில் ஒரு கம்பை இணைத்து *துந்தனா* என்ற கம்பி இசைக்கருவியும், மகுடி இசைக்கருவி உள்ளிட்ட பல்வேறு இசைக்கருவிகள் செய்யப்படுகின்றன. சுரைக்குடுக்கை மீது சற்று இடைவெளிவிட்டு கயிற்றால் வலைபோல கட்டி அதை சிறுவர்களின் முதுகில் கட்டி நீர்நிலைகளில் நீச்சல் பழக்குவர்.
# ஸ்ரீ லட்சுமி நரசிம்ம சுவாமி கோயில்

**லட்சுமி நரசிம்ம சுவாமி கோயில்** என்பது தமிழ்நாட்டின், கிருட்டிணகிரி மாவட்டம், காவேரிபட்டணம் ஊராட்சி ஒன்றியம் காவேரிபபட்டணத்தில் இருந்து பாலக்கோடு செல்லும் வழியில் கதிரிபுரம் என்ற கிராமத்தில் அமைந்துள்ளது. இக்கோயில் கிருட்டிண தேவராயர் காலத்தில் கட்டப்பட்ட கோயில். இது மலை அடிவாரத்தில் மிகவும் அழகாக அமைந்துள்ளது . இங்கு கிருட்டிண தேவராயர் காலத்து கல்வெட்டுக்கள் பல உள்ளது. இங்கு புரட்டாசி மாதத்தில் சிறப்பு வழிபாடுகள் நடைபெறுகின்றன. இக்கோயிலை வழிப்பட பல மாநிலத்தில் இருந்து வந்து வழிப்பட்டு செல்கின்றனர்.
# வெள்ளிக்கோடு

**வெள்ளிக்கோடு** (*Vellicode*) என்பது தமிழ்நாட்டின், கன்னியாகுமரி மாவட்டத்தில் அமைந்துள்ள ஒரு கிராமம் ஆகும். இந்த ஊர் கேரளத்தின் திருவனந்தபுரத்தில் இருந்து சுமார் 47 கி.மீ. தொலைவில் தேசிய நெடுஞ்சாலை 47 இல் உள்ளது. சர்வவள்ளிக்கோடு என முன்னர் வழங்கப்பட்ட வெள்ளிக்கோடு நாஞ்சில் நாட்டின் கல்குளம் பகுதியில் உள்ளது. தற்போதைய மக்கள் தொகையில் 90% நாடார் இன கத்தோலிக்கர் ஆவர்.
# வெள்ளிக்கோடு

## வரலாறு

வெள்ளிக்காேடுமனிதர்கள் கற்காலம் முதல் இருந்துவருகின்றனர். இப்பகுதியின் மிகவும் அறியப்பட்ட குழுமம் இடைநாடு ஆகும்.
# வெள்ளிக்கோடு

## பெயர்

வெள்ளிகாேட்டின் பண்டைய பெயர் சர்வ வள்ளிக்கோடு ஆகும், இதன் பொருள் அனைத்து மதங்களும் பின்பற்றப்படுகின்றன என்பதாகும். திருத்தூதர் புனித தோமாவினால் கட்டப்பட்டதாக நம்பப்படும் கிறித்தவத் தேவாலயம் இங்கு உண்டு. தெற்கே பகவதி கோவில் உள்ளது.
# ஊது குழல்

**ஊது குழல்** என்பது மண் அடுப்புகள் எரியூட்டும்போது அடுப்பு தற்காலிக இடர்பாட்டினால் அணைந்துவிட்டால் அடுப்பினை மீண்டும் எரியூட்டுவதற்கு பயன்படும் கருவியாகும். இவை மூங்கில் அல்லது இரும்பிலிருந்து உருவாக்கப்படுகிறது. பயன்படாமல் இருக்கும் இரும்புக்குழாய்கள் சுமார் ஒன்று முதல் இரண்டு அங்குலம் அகலம் உள்ள இரும்பு மற்றும் இதர உலோகங்களினால் தயார் செய்யப்படுகிறது. இவற்றின் நீளம் இரண்டு முதல் மூன்று அடி வரை உள்ளது. இதன் உயரம் அடுப்புகளை ஊதுவதற்கு ஏதுவாகவும் அதன் வெப்பத்திலிருந்து அடுப்பெரிக்கும் நபரை காக்கும் விதமாகவும் உள்ளது. இந்த ஊது குழல் வழியாக வாயின் மூலம் காற்றை ஒருமுகமாக குழலின் வழியாக செலுத்தி அணைந்த அடுப்பினை மீண்டும் எரியூட்ட வழிவகையாக உள்ளது.
# ஒலி ஆற்றல்

**ஒலி ஆற்றல்** (*Sound energy*) என்பது ஒரு வகை ஆற்றலாகும். பொருள்கள் அதிர்வடையும் போது ஒலி ஏற்படுகிறது. 20 ஹெர்ட்ஸ் முதல் 20 கிலோஹெர்ட்ஸ் வரையிலான அதிர்வெண் கொண்ட அலைகள் மட்டுமே மனிதர்களுக்கு கேட்கக்கூடியவை. இருப்பினும், இந்த வரம்பு சராசரியானது தனிநபருக்கு தனிநபர் சிறிது மாறுபடும். ஒலி ஆற்றலின் அலகு ஜூல் (J) ஆகும். ஒலி என்பது ஒரு இயந்திர அலையாகும், மேலும் இது இயற்பியல் ரீதியாக ஊசலாட்ட நெருக்கம் மற்றும் நெகிழ்வுகளாக ஒரு திரவத்தின் அலைவு இடப்பெயர்ச்சி ஆகியவற்றைக் கொண்டுள்ளது. எனவே, ஊடகமானது நிலை ஆற்றல் மற்றும் இயக்க ஆற்றல் ஆகிய இரண்டிற்கும் சேமிப்பகமாக செயல்படுகிறது. நிலை மற்றும் இயக்க ஆற்றல்களின் அடர்த்திகளை கொள்ளவுடன் ஒருங்கிணைக்கும் போது கிடைக்கும் கூட்டுத்தொகையே ஒலி ஆற்றலின் கொள்ளளவும் ஆகும்  
:<math>W = W_\mathrm{potential} + W_\mathrm{kinetic} = \int_V \frac{p^2}{2 \rho_0 c^2}\, \mathrm{d}V + \int_V \frac{\rho v^2}{2}\, \mathrm{d}V,</math>  
இங்கு  
- *V* என்பது கனஅளவு
- *p* என்பது ஒலியின் அழுத்தம்;
- *v* என்பது துகள் திசைவேகம்;
- *ρ*<sub>0</sub> என்பது ஒலி இல்லாத ஊடகத்தின் அடர்த்தி
- *ρ* என்பது ஊடகத்தின் அடர்த்தி;
- *c* என்பது ஒலியின் வேகம்.
# அலமாரி

**அலமாரி** (*Cupboard*) என்பது பொதுவாக கைப்பொருள்கள் வைக்கக் கூடிய ஒரு இடம். இது தட்டுகள், குடுவைகள் வைக்கக் கூடிய ஒன்றாக இருக்கும். அலமாரி என்பது ஒரு வகையான மூடிய மரச்சாமான் எனவும் கொள்ளலாம். அலமாரி என்பது ஆங்கிலச் சொல். அமெரிக்கர்கள் இதனைத் "தனிச்சிற்றறை" (Closet) என்று கூறுவர்.
# அலமாரி

## அலமாரியின் வகைகள்

- காற்றோட்ட அலமாரி என்பது, நீர் கொதிகலன் கொண்டதாகும். இதில் கொதிகலனைச் சுற்றியும் மேற்புறமும் துணிகள் வைப்பதற்கான அடுக்குகள் வெப்பம் சுற்றிவரும் வகையில் அமைக்கப்பட்டிருக்கும். இது துணிகளில் ஈரப்பதம் படியாமல் காக்கும். இதனைக் கொதிகலன் அலமாரி என்றும் அழைப்பர்.
- உள்கட்டு அலமாரி என்பது ஒரு அறையின் ஒரு உள்ளங்கமாக இருக்கும். இதனைத் தனியாக நகர்த்த முடியாது.
# இரண்டாம்கட்டளை

**இரண்டாம்கட்டளை**' என்கிற கிராமம் தமிழ்நாட்டில் தஞ்சாவூர் மாவட்டம், கும்பகோணம் வட்டத்தில் அமைந்துள்ளது.
# இரண்டாம்கட்டளை

### மக்கள் தொகை

2001 ஆம் ஆண்டின் கணக்கெடுப்பின் படி இரண்டாம்கட்டளை கிராமத்தில் உள்ள மக்கள் தொகை 874 ஆகும். ஆண்கள் 413,பெண்கள் 461 ஆகும்.ஆண் பெண் இனவேறுபாட்டின் விகிதம் 1113.இரண்டாம்கட்டளை கிராமத்தில் படித்தவர்களின் விகிதம் 76.37.
# இரண்டாம்கட்டளை

### மேற்கோள்

.
# கருப்பூர் படிகை

**கருப்பூர் படுகை** என்பது இந்தியாவின் தமிழ்நாட்டில் தஞ்சாவூர் மாவட்டம் பாபநாசம் தாலுக்காவில் அமைந்துள்ள கிராமம் ஆகும்.
# கருப்பூர் படிகை

## மக்கள்தொகை

2011 ஆம் ஆண்டு மக்க்ள் தொகை கணக்கெடுப்பின்படி மொத்த மக்கள் தொகை 511 ஆகும். இதில் 244 ஆண்களும் 267 பெண்களும் உள்ளனர். இதில் பாலின விகிதம் 1094. கல்வியறிவு விகிதம் 44.93 ஆகும்.
# வில்லியம் வெட்டர்பர்ன்

(இடது), தாதாபாய் நௌரோஜி (நடுவில்), சர் வில்லியம் வெட்டர்பர்ன் (வலது)]]  
**சர் வில்லியம் வெட்டர்பர்ன்** (Sir William Wedderburn), (25 மார்ச் 1838 &ndash; 25 ஜனவரி 1918), ஐக்கிய இராச்சியத்தின் ஸ்காட்லாந்து பகுதியைச் சேர்ந்த பிரித்தானிய இந்தியாவின் அரசின் இந்தியக் குடிமைப் பணி அதிகாரி மற்றும் அரசியல்வாதி ஆவார்.  
அவரது பணிக்காலத்தில் இந்திய வேளாண்குடி மக்களின் பிரச்சனைகளுக்கு தீர்வு காண வங்கித் துறையில் சீர்திருத்தங்கள் கொண்டு வர முயற்சித்தார். இவரது முயற்சிகளுக்கு ஆங்கிலேய நிர்வாகாத்தினர் முட்டுகட்டைகள் போட்டதால், அரசுப் பணியிலிருந்து விலகி, இந்திய மக்களுக்கு அரசியல் விழிப்புணர்வு ஏற்படுத்த தாதாபாய் நௌரோஜி, சுரேந்திரநாத் பானர்ஜி மற்றும் ஆலன் ஆக்டவியன் ஹியூம் ஆகியவர்களுடன் இணைந்து 1885ல் இந்திய தேசிய காங்கிரசு அமைப்பை பம்பாய் நகரத்தில் நிறுவி, இந்தியர்களுக்கான சுயாட்சி அரசை நிறுவ உதவினார்.
# வில்லியம் வெட்டர்பர்ன்

## பணிகள்

1860ல் இந்தியக் குடிமைப் பணியில் சேர்ந்த வில்லியம் வெட்டர்பர்ன், சிந்து மாவட்ட நீதிபதியாகவும், பின்னர் பம்பாய் மாகாண அரசின் செயலளர் பதவியிலும், 1885 முதல் பம்பாய் உயர்நீதிமன்ற நீதிபதியாகவும் பணியாற்றியவர். 1887ல் பம்பாய் மாகாண அரசின் தலைமைச் செயலாளர் பதவியிலிருந்து ஓய்வு பெற்றார்.  
இந்திய வேளாண் குடிமக்கள் அநியாய வட்டிக்கு கடன் பெற்று, பின்னர் கடனை தீர்ப்பதற்கு படும் துயரங்களை நீக்க வேண்டி, வேளாண் கூட்டுறவு கடன் சங்கங்களை நிறுவ பாடுபட்டவர். மேலும் இந்தியா நகரங்கள் மற்றும் கிராமங்களில் உள்ளாட்சி அமைப்புகளை நிறுவி, அதன் மூலம் இந்தியர்களுக்கு அரசியல் விழிப்புணர்வை ஏற்படுத்த பாடுபட்டவர்.  
இந்திய மக்கள் நவீன அரசியலை கற்றுக் கொள்வதற்கு வசதியாக, தாதாபாய் நௌரோஜி, சுரேந்திரநாத் பானர்ஜி மற்றும் ஆலன் ஆக்டவியன் ஹியூம் ஆகியவர்களுடன் இணைந்து 1885ல் இந்திய தேசிய காங்கிரசு அமைப்பை நிறுவ பாடுபட்டார். வில்லியம் வெட்டர்பர்ன், 1889-1890 ஆண்டுகளில் இந்திய தேசிய காங்கிரசு கட்சியின் தலைவராகப் பணியாற்றினார்.
கோபால கிருஷ்ண கோகலேவுடன் நெருங்கிப் பழகியவர்.  
வில்லியம் வெட்டர்பர்ன் ஐக்கிய இராச்சியத்தின் நாடாளுமன்ற உறுப்பினராக 1893 முதல் 1900 வரை பணியாற்றியவர்.
# வில்லியம் வெட்டர்பர்ன்

## வெளிட்ட நூல்கள்

- *Papers and Schemes on Arbitration Courts, Agricultural Banks, Village Panchayets and subjects relating to the condition of the Indian people*
- *Allan Octavian Hume, C.B.; father of the Indian National Congress, 1829 to 1912* (1912)
# ரமேஷ் சந்திர மஜும்தார்

**ரமேஷ் சந்திர மஜும்தார்** (**ஆர். சி. மஜும்தார்**) (Ramesh Chandra Majumdar - (**R. C. Majumdar**) (4 டிசம்பர் 1888 – 11 பிப்ரவரி 1980), புகழ் பெற்ற இந்திய வரலாற்று அறிஞர் ஆவார்.
# ரமேஷ் சந்திர மஜும்தார்

## இளமையும் கல்வியும்

1909ல் கல்கத்தா பல்கலைக்கழகத்தில் வரலாறு படிப்பில் இளங்கலை பட்டப்படிப்பும், 1911ல் வரலாறு படிப்பில் முதுகலை பட்டப்படிப்பும் முடித்த ரமேஷ் சந்திர மஜும்தார், 1913ஆம் ஆண்டு முதல் வரலாறு படிப்பில் ஆய்வு மேற்கொண்டார்.
# ரமேஷ் சந்திர மஜும்தார்

## கல்விப் பணியில்

முதலில் ரமேஷ் சந்திர மஜும்தார் டாக்கா அரசு ஆசிரியர் பயிற்சிக் கல்லூரியில் ஆசிரியராக கல்விப் பணி துவக்கினார். 1914முதல் கல்கத்தா பல்கலைக்கழகத்தில் வரலாற்றுத் துறைப் பேரராசிரியாக ஏழு ஆண்டுகள் பணி செய்தார். பண்டைய இந்தியாவில் நிறுவன வாழ்க்கை (Corporate Life in Ancient India) எனும் ஆய்வுப் பணிக்கு முனைவர் பட்டம் பெற்றார்.
1921ல் புதிதாக துவக்கப்பட்ட டாக்கா பல்கலைக்கழகத்தின் துணைவேந்தராக பணி ஏற்கும் வரை, அதன் வரலாற்றுத் துறையின் பேரராசிரியாக பணிபுரிந்தார்.
1937 முதல் 1942 முடிய டாக்கா பல்கலைக்கழக்த்தின் துணைவேந்தராக பணியாற்றினார்.
1950ல் பனாரஸ் இந்து பல்கலைக்கழகத்தில் இந்தியவியல் துறையில் டீன் பதவியில் இருந்தார்.
இந்திய வரலாறு காங்கிரஸ் அமைப்பின் தலைவராகவும், யுனெஸ்கோவின் மனித வரலாற்று பன்னாட்டு ஆணையத்தின் துணைத்தலைவராகவும் பணியாற்றியவர்.
# ரமேஷ் சந்திர மஜும்தார்

## வகித்த பதவிகளும், இயற்றிய நூல்களும்

ரமேஷ் சந்திர மஜும்தார் பண்டைய இந்திய வரலாற்றில் அதிகமாக அய்வு செய்தவர்.
தென்கிழக்கு ஆசியா நாடுகளுக்கு ஆய்வு நோக்கில் பயணம் செய்து பல வரலாற்று ஆய்வு நூல்களை எழுதினார். அவைகளில் சில: *சம்பா* (1927), *சுவர்ணத்தீவு* (1929) மற்றும் *காம்போடியா தேசம்* ஆகும்.  
பாரதிய வித்தியா பவன் நிறுவனத்தின் தூண்டுதலின் பேரில், 1951ஆம் ஆண்டு முதல் 26 ஆண்டுகள் உழைத்து, வேதகாலம் முதல் நவீன இந்தியா வரையிலான 11 தொகுதிகள் கொண்ட வரலாற்று நூல்களை எழுதியுள்ளார்.  
ரமேஷ் சந்திர மஜும்தார், 1955ல் நாக்பூரில் 1955ல் புதிதாக துவக்கப்பட்ட இந்தியவியல் கல்லூரியின் நிறுவன முதல்வராக பதவி வகித்தார். 1958 – 1959களில் ஐக்கிய அமெரிக்காவின் சிகாகோ மற்றும் பென்சில்வேனியா பல்கலைக்கழகங்களில் இந்திய வரலாறு குறித்து உரையாற்றினார்.  
*ஆசியச் சமூகம்* (1966–68), *வங்க சாகித்திய பரிசத்* (1968–69) முதலிய அமைப்புகளின் தலைவராக இருந்தவர்.  
ரமேஷ் சந்திர மஜும்தார் இறுதியாக எழுதிய **இந்திய மக்களின் வரலாறும் பண்பாடும்** எனும் நூல் 1977ல், தமது 88வது வயதில் வெளியானது.
# ரமேஷ் சந்திர மஜும்தார்

## வகித்த பதவிகளும், இயற்றிய நூல்களும்

### எழுதிய பிற நூல்கள்

- *The Early History of Bengal*, Dacca, 1924.
- *Champa*, *Ancient Indian Colonies in the Far East*, Vol.I, Lahore, 1927.
- *Suvarnadvipa*, *Ancient Indian Colonies in the Far East*, Vol.II, Calcutta,
- *The History of Bengal*, 1943. (digitized by the Digital Library of India)
- *Kambuja Desa Or An Ancient Hindu Colony In Cambodia*, Madras, 1944
- *An Advanced History of India*. London, 1960.
- The History and Culture of the Indian People, Bombay, 1951–1977 (in eleven volumes).
- *Ancient India,* 1977.
- *History of the Freedom movement in India* (in three volumes), Calcutta, .
- *Vakataka – Gupta Age Circa 200–550 A.D.*
- *Main currents of Indian history*
- *Classical accounts of India*
- *Hindu Colonies in the Far East*, Calcutta, 1944,
- *India and South-East Asia*, I.S.P.Q.S. History and Archaeology Series Vol. 6, 1979, .
- *The History of Ancient Lakshadweep*, Calcutta, 1979
- *Corporate Life in Ancient India*, Calcutta.
# ரேணிகுண்டா சந்திப்பு தொடருந்து நிலையம்

**இரேணிகுண்டா சந்திப்பு தொடருந்து நிலையம்** (*Renigunta Junction railway station*) இந்தியாவில் உள்ள ஆந்திர மாநிலத்தில் சித்தூர் மாவட்டத்தின் திருப்பதி புறநகர் பகுதியான இரேணிகுண்டாவில் உள்ளது. (நிலையக்குறியீடு:RU)  திருப்பதிக்கும், திருக்காளத்திக்கும் புனித யாத்திரை செல்லும் மக்கள் இந்த நிலையத்தை பயன்படுத்துகின்றனர். அரக்கோணம் சந்திப்பு, காட்பாடி சந்திப்புகளுக்குச் செல்லும் முதன்மைச் சந்திப்பு நிலையமாக இந்த தொடருந்து நிலையம் உள்ளது.
# ரேணிகுண்டா சந்திப்பு தொடருந்து நிலையம்

## சந்திப்பு

இரேணிகுண்டா இரயில் நிலையத்தில் நான்கு வெவ்வேறு திசைகளிலிருந்து நான்கு வழித்தடங்கள் உள்ளன. அவை  
- ரேணிகுண்டா-திருப்பதி-பாக்லா-சித்தூர்-காட்பாடி(மேற்கு)
- ரேணிகுண்டா-கூடூர்-விஜயவாடா(கிழக்கு)
- ரேணிகுண்டா-கூட்டி-குண்டாக்கல்(வடக்கு)
- ரேணிகுண்டா-அரக்கோணம்-எம்.ஜி.ஆர் சென்னை சென்ட்ரல் (தெற்கு)
என்பனவாகும்.
# ரேணிகுண்டா சந்திப்பு தொடருந்து நிலையம்

## வகைப்பாடு

குண்டக்கல் தொடருந்துக் கோட்டத்திலுள்ள இரேணிகுண்டா சந்திப்பு ஏ-பிரிவில் தரப்படுத்தி வகைப்படத்தப்பட்டுள்ளது.
# ரேணிகுண்டா சந்திப்பு தொடருந்து நிலையம்

## வருமானம்

கீழே உள்ள அட்டவணை முந்தைய ஆண்டுகளில் பயணிகள் வருவாயைக் காட்டுகிறது.
**பயணிகள் வருவாய்**  
| 2011-12 | 2597.10 |  |
| --- | --- | --- |
| 2012-13 | 2126.82 |  |
| 2013-14 | 2515.89 |  |
| 2014-15 | 3104.91 | } |
# ரேணிகுண்டா சந்திப்பு தொடருந்து நிலையம்

## மேலும் பார்க்க

- இரேணிகுண்டா
# பரக்குன்று

**பரக்குன்று** என்பது தமிழ்நாட்டில் கன்னியாகுமரி மாவட்டத்தில் உள்ள ஒரு சிறிய கிராமமாகும். இது மேல்புறம் ஊராட்சி ஒன்றியத்தைச் சேர்ந்த மலையடி ஊராட்சிக்குட்பட்ட சிற்றூரகும். புனித ஜேம்ஸ் ஆர். சி. உயர்நிலைப்பள்ளி இங்குள்ள பள்ளியாகும். இரப்பர் விவசாயம் மூலம் இக்கிராமமானது அதிக வருவாயைப் பெறுகிறது. இந்துக்கள் மற்றும் கிறித்துவர்கள் அதிக அளவில் வசிக்கின்றனர்.
# கோதாவரி தொடருந்து நிலையம்

**கோதாவரி ரயில் நிலையம்** (நிலைய குறியீடு:GVN) இந்தியாவின் ஆந்திர மாநிலத்திலுள்ள ராஜமுந்திரியின் புறநகர் பகுதியில் அமைந்துள்ள தொடருந்து நிலையமாகும்.இதுதெற்கு மத்திய தொடருந்துமண்டலத்தில்உள்ளவிஜயவாடா தொடருந்துக் கோட்டத்தில் அமைந்துள்ளது.
# கோதாவரி தொடருந்து நிலையம்

## வகைப்பாடு

கோதாவரி தொடருந்து நிலையம்*டி–வகை* நிலையமாக வகைப்படுத்தப்பட்டுள்ளது.
# கோதாவரி தொடருந்து நிலையம்

## வளர்ச்சி

தெற்கு மத்திய தொடருந்து மண்டலம்சமீபத்தில்தானியங்கி நுழைவுச்சீட்டுவழங்கும் இயந்திரங்களை (ATVMs) இந்த நிலையத்தில் நிறுவியுள்ளது.
# குன்றாண்டார்கோயில் குகைக்கோவில்

**குன்றாண்டார் குடைவரைக் கோயில்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் குளத்தூர் வட்டத்திலுள்ள குன்னாண்டார் கோயில் ஊராட்சி ஒன்றியத்தில் அமைந்துள்ளது. இது புதுக்கோட்டை நகரத்திற்கு வடகிழக்கில் 36.2 கிலோ மீட்டர் தொலவில் உள்ளது. இது பல்லவ மன்னர்களால் கட்டமைக்கப்பட்ட குடைவரைக் கோயில் ஆகும். இது எட்டாம் நூற்றாண்டில் கட்டமைக்கப்பட்டிருப்பதாக நம்பப்படுகிறது. இதன் நீட்டிக்கப்பட்ட கட்டிடப்பகுதியானது சாளுக்கிய சோழ மன்னர்கள் மற்றும் விஜயநகர பேரரசினால் கட்டமைக்கப்பட்டுள்ளன. இக்குடைவரை**பிற்கால**பல்லவர் மற்றும் சோழர் கலைப்பாணியில் உள்ளது. இங்கு பிற்கால சோழர்கள், பாண்டியர்கள், மற்றும் விஜயாலய பேரரசின் கல்வெட்டுகளை கொண்டிருக்கும் ஒரு கற்கோயிலாக உள்ளது.  
தற்போது இக்கோயில் இந்திய தொல்லியல் துறையின் பராமரிப்பில் இருந்து வருகிறது.
# குன்றாண்டார்கோயில் குகைக்கோவில்

## அமைவிடம்

கடல் மட்டத்திலிருந்து சுமார் 127 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்:10°34'55.5"N, 78°53'51.7"E (அதாவது, 10.582087°N, 78.897687°E) ஆகும்.
# குன்றாண்டார்கோயில் குகைக்கோவில்

## வரலாறு

குன்றாண்டார்கோயில் என்பது குன்று -ஆண்டான்-கோயில் என்கிற பொருள்படும் வகையில் குன்றை ஆட்சி செய்யும் இறைவனை முன்னிறுத்தி பெயரிடப்பட்டுள்ளது. இந்தப்பகுதியை ஏழாம் நூற்றாண்டு தொடங்கி ஒன்பதாம் நூற்றாண்டு தொடக்கம் வரை பல்லவர்களின் கீழ் முத்தரையர்கள் ஆட்சி செய்துள்ளனர். இதன் பிறகு பிற்கால சோழர்களால் கைப்பற்றபட்டுள்ளது.  
குடைவறை கோவிலானது இரண்டாம் நந்தி வர்மன் பல்லவனின் (கி.பி.710 - 775)துணை ஆட்சியாளராக விளங்கிய முத்தரையர் மன்னரால் கட்டப்பட்டுள்ளது.  
நந்திவர்மன் மற்றும் அவரது மகன் தந்திவர்மன் காலத்தைய முற்கால கல்வெட்டுகள் திருவாதிரை வழிபாட்டு நிகழ்வுக்கு கொடை வழங்கிய செய்திகள் பொறிக்கப்பட்டுள்ளது. சௌந்தர ராஜன் என்பவர் எட்டாம் நூற்றாண்டின் இடைக்காலத்தில் இக்கோவில் கட்டப்பட்டிருக்க வேண்டும் என்று உரைக்கிறார். இது தவிர்த்த ஏனைய கல்வெட்டு பொறிப்புகள் சோழர்கள், சாளுக்கியர்கள், பாண்டியர்கள், விஜயநகர பேரரசை சார்ந்தவையாக உள்ளன. பதினான்காம் நூற்றாண்டில் கிராமமானது கள்ளர் சமூகத்தினரால் இரு பகுதியாக பிரிக்கப்பட்டதுஇங்குள்ள கல்வெட்டுகளில் தவறு செய்பவர்களுக்கு வழங்கப்படும் தண்டனைகள், வரி வசூல் செய்யும் நடைமுறைகள் குறித்த கல்வெட்டுகள் உள்ளன  
இக்கோவில் தற்போது இந்தியத் தொல்லியல் துறையின் கட்டுப்பாட்டில் பாதுகாக்கப்பட்டு வருகிறது.
# குன்றாண்டார்கோயில் குகைக்கோவில்

## கட்டுமான நுட்பம்

தமிழ்நாட்டிலுள்ள புதுக்கோட்டை மாவட்டத்தின் குன்றாண்டார்கோயில் ஒரு பாறையில் அமைந்த குடைவறை கோவிலாகும் அது மட்டுமின்றி குடைவறையில் மாறுபட்ட நிலைகளில் சிவன் சிலைகள் அமைக்கப்பட்டுள்ளது.லிங்க வடிவிலான மூலவர் கிழக்கு நோக்கிய திருகுன்றக்குடி ஈசனை பர்வதகிரீசுவரராக வழிபடுகின்றனர். கருவறையும் அர்த்த மண்டபமும் எவ்வித வேலைப்பாடுகளுமின்றிஉள்ளன. அறையை கல்தூண்கள் தாங்கி நிற்கின்றன. மூலவரின் இருபுறங்களிலும் துவாரபாலகர் சிலைகள் அமைந்துள்ளன. இதில் ஒரு சிலை முத்தரையர் என்றும் ஏனையது அவரது உதவியாளர் எனவும் கருதப்படுகிறது.
# குன்றாண்டார்கோயில் குகைக்கோவில்

## முக்கியத்துவம்

குடைவறை கட்டிடக்கலைக்கான சோழர் கலைப்பாணி மற்றும் பல்லவ கட்டிடக்கலைக்கான உதாரணமாகும். இங்கு உள்ள சிவன், பார்வதி மற்றும் சேயோன் முருகனோடு காட்சிதரும் மிக முக்கியமான இளமுருகன் வெண்கலச்சிலை மண்டபத்தின் மத்தியில் நிலையாக வைக்கப்பட்டுள்ளது
# பஞ்சசூலி

கள்]]  
**பஞ்சசூலி** (Panchachuli) (पंचाचुली), இந்தியாவின் உத்தரகாண்ட் மாநிலத்தின் குமாவுன் கோட்டத்தில் உள்ள பிதௌரகட் மாவட்டத்தில் உள்ள இமயமலையில், 6904 மீட்டர் உயரத்தில் பனிபடர்ந்த கொடுமுடிகளுடன் கூடியது.  
26 மே 1973 அன்று பஞ்சசூலி மலையின் இந்த ஐந்து கொடுமுடிகளை, மகேந்திர சிங் என்பவர் தலைமையிலான இந்திய - திபெத் எல்லைக் காவல்படையினர் முதன் முதலில் அடைந்து சாதனை படைத்தனர்.
# நல்லூர்கோணம்

**நல்லூர்கோணம்** (Nalloorkonam) என்பது தமிழ்நாட்டின், கன்னியாகுமரி மாவட்டத்தில் உள்ள அருமனை ஊராட்சிக்கு உட்பட்;ட ஒரு சிறிய கிராமமாகும். இங்கு இரப்பர் விவசாயம் மிகுதியாக மேற்கொள்ளப்படுகிறது. இங்கு குளங்கள் நிறைய உள்ளன. போதுமான மழை ஆண்டு முழுவதும் கிடைப்பதால் விவசாயம் இக்கிராம மக்களின் முக்கிய தொழிலாக உள்ளது. இங்கு 'அயனிமூட்டுத் தம்புரான்' என்ற கோயில் உள்ளது.
சுமார் 15 வருடங்களுக்கு முன் நல்லூர்கோணம் கிராமத்தில் மண்ணிற்கு அடியில் புதையுண்டு இருந்த முதுமக்கள் தாழி கண்டுபிடிக்கப்பட்டது. ஆனால் இந்நிகழ்வு இதுவரை உலகிற்கு அறிவிக்கப்படவில்லை
# சின்னதுரை சபீத்

**சின்னதுரை சபீத்** அல்லது **சி. ச. சபீத்** (C. S. Sabeeth) ஒரு இந்தியக் கால்பந்து வீரர் ஆவார். இவர் இ-லீக் கிளப் ஓசோன் எப்.சி. கால்பந்து சங்க அணிக்காக ஒரு முன்கள வீரராக ஆடுகிறார். மேலும் சந்தோசு கோப்பைக்கான போட்டிகளில் கர்நாடக கால்பந்து அணிக்காகவும் விளையாடுகிறார்.
# சின்னதுரை சபீத்

## தொழில்முறை வாழ்க்கை

### ஆரம்ப வாழ்க்கை

தமிழ்நாட்டிலுள்ள நீலகிரி மாவட்டத்தில் உள்ள கூடலூரில் இவர் பிறந்தார். அவரது தந்தை, சத்யன் சி.ஏ. நீலகிரி காவல் துறை அணிக்காக விளையாடிய ஒரு கால்பந்தாட்ட வீரர் ஆவார். 2005 மற்றும் 2006 ஆம் ஆண்டுகளுக்கு இடையில், ஒரு முன்கள வீரராக விளையாடிய சபீத், 2006 இல், அவர் உள்ளூர் லீக்கில் வெற்றியாளர்களாக இருந்த தனது அணிக்காக அதிக கோல்களை அடித்தார்.  
ஈரானில் நடந்த 2008 ஆசிய கால்பந்து சம்மேளன இளைஞர் சாம்பியன் பட்ட தகுதி சுற்றில் இந்திய அணியில் இவர் இடம் பெற்றிருந்தார். அங்கு 5 போட்டிகளில் விளையாடி பாக்கித்தானுக்கு எதிராக ஒரு கோலை அடித்தார். U-19 தமிழ்நாடு அணியில் இருந்து அவருக்கு அழைப்பு வந்தது, பின்னர் கொலின் டால் இந்தியா U19 அணியில் அவருக்கு ஒரு வாய்ப்பை வழங்கப்பட்டது.
# சின்னதுரை சபீத்

## தொழில்முறை வாழ்க்கை

### விவா கேரளா

தனது தொழில்முறை கால்பந்து வாழ்க்கையை இவர் சென்னையில் தொடங்கினார். 2009 ஆம் ஆண்டு லீக் 2 வது பிரிவில், விவா கேரளாவின் முன்னேற்றத்தில் சபீத் ஒரு முக்கியப் பங்கு வகித்தார், இறுதிச் சுற்றில் மூன்று கோல்களை அடித்தார். அடுத்த பருவத்தில், 2009-10 ஐ-லீக்கில் விவா கேரளாவிற்கு 3 கோல்களை அடித்தார். சில்லாங் லயோங்கிற்கு எதிரான ஆட்டத்தில் 2-1 என்ற வெற்றி இலக்கை பெற்று அவரது அணி ஆபத்தான மண்டலத்திலிருந்து வெளியேற சபீத்தின் கோல் உதவியது.  
2011-12 கால்பந்தாட்ட காலப்பகுதிக்கு சபீத் ஐ-லீக் போட்டியில் இளம் இந்திய ஆட்டக்காரர்களைக் கொண்டிருந்த பைலன் ஏரோஸ் என்ற கிளப்பில் கையெழுத்திட்டார். 2011 இந்திய சம்மேளனக் கோப்பை கால்பந்து போட்டியில் மும்பைக்கு எதிரான 53 வது நிமிடத்தில் பைனலுக்கு இரண்டாவது கோலை அடித்தார், இறுதி புள்ளி 2-1 ஆகும். 2 நவம்பர் 2011 இல் HAL க்கு எதிராக தனது முதல் லீக் கோலை அடித்தார். 24 நவம்பர் 2011 இல் சிராக் யுனைட்டிற்கு எதிராக மற்றொரு கோல் அடித்தார். ஏப்ரல் 25, 2012 அன்று ஐ-லீக் 2011-12-ல் சிராங் யுனைடெட் அணியின் 3-0 வெற்றியீட்டலில் சபீத் ஒரே ஒரு கோல் அடித்தார். அவர் 11 வது சிறந்த வீரராகவும், 2011-12 ஐ-லீக்கில் சிறந்த இந்திய வீரராகவும் முடித்தார்.
# சின்னதுரை சபீத்

## தொழில்முறை வாழ்க்கை

### மோகன் பாகான்

2012-13 ஐ-லீக் பருவத்தில் இருந்து மொஹன் பாகானுடன் சபீது கையெழுத்திட்டார். 2014 இந்திய சூப்பர் லீக்கில் கேரள பிளாஸ்டர்ஸ் எஃப்சிக்கு கடனாக வழங்கப்பட்டார். அவரது பயிற்சியாளர் டேவிட் ஜேம்ஸ் சபீத்தை அணியில் மிகச்சிறந்த உடலுறுதி மிக்கவீரர் என்றும், பிளாஸ்டர்களுடன் பணி விகிதத்திற்காகவும் புகழ்ந்தார்.
# சின்னதுரை சபீத்

## தொழில்முறை வாழ்க்கை

### கிழக்கு வங்காளம்

ஓராண்டு ஒப்பந்தத்தில் 2015 ஜூன் 16 ஆம் தேதி கிழக்கு வங்காள கால்பந்தணியுடன் கையெழுத்திட்டார்
# சின்னதுரை சபீத்

## தொழில்முறை வாழ்க்கை

### எப்சி கோவா

2015 ஜூலையில், இந்திய சூப்பர் லீக் பருவத்திற்காக சபீத் எப்சி கோவாவுக்காக விளையாடினார்.
# சின்னதுரை சபீத்

## பன்னாட்டுப் போட்டிகள்

25 மார்ச் 2011 அன்று, துருக்மெனிஸ்தான்னுக்கு எதிராக சபீது பன்னாட்டளவில் அறிமுகமானார். மார்ச் 9, 2011 அன்று, சபீத் தனது மூன்றாவது பன்னாட்டுப் போட்டியில் விளையாடினார், மேலும் 2012 ஆம் ஆண்டு ஒலிம்பிக் போட்டிக்கான தகுதிப் போட்டியில் மியான்மார் U-23 க்கு எதிரான இந்திய U-23 கால்பந்து அணிக்கு தனது முதல் கோலை அடித்தார். இந்த ஆட்டத்தில் சிறந்து விளங்கிய பிறகு 2012 ஆம் ஆண்டு ஆசிய சவால் கோப்பைக்கான இந்திய அணியில் ஆடுவதற்காக அழைக்கப்பட்டார்.
# சின்னதுரை சபீத்

## புள்ளிவிவரங்கள்

### கால்பந்துக் குழுக்கள்

*20 திசம்பர் 2015 வரையிலுள்ள புள்ளிவிவரம்*  
| அணி | பருவம் | சங்கம் | பெடரேஷன் கோப்பை | மற்றவை | கண்டம் | மொத்தம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| சிராக் ஒன்றிணைந்த கேரள அணி | 2009 | ஐ-லீக் 2 நிலை | 3 | 3 | 0 | 0 | – | – | – | – | 3 | 3 |
| 2009–10 | ஐ-லீக் | 3 | 3 | 3 | 0 | – | – | – | – | 6 | 3 |  |
| 2010–11 | ஐ-லீக் | 4 | 3 | 3 | 2 | – | – | – | – | 7 | 5 |  |
| பைலன் ஏரோஸ் | 2011–12 | ஐ-லீக் | 16 | 9 | 3 | 1 | 0 | 0 | – | – | 19 | 10 |
| மோஹன் பாகான் | 2012–13 | ஐ-லீக் | 17 | 1 | 3 | 1 | 0 | 0 | – | – | 20 | 2 |
| 2013–14 | ஐ-லீக் | 21 | 4 | 2 | 0 | 4 | 3 | – | – | 27 | 3 |  |
| கேரளா பிளாஸ்டர்ஸ் (கடன்) | 2014 | இந்தியன் சூப்பர் லீக் | 8 | 1 | – | – | – | – | – | – | 8 | 1 |
| மோஹன் பாகான் | 2014–15]] | ஐ-லீக் | 3 | 0 | 4 | 0 | 3 | 1 | – | – | 10 | 1 |
| கிழக்கு வங்க எப்சி | 2015–16 | ஐ-லீக் | 0 | 0 | 0 | 0 | 0 | 0 | – | – | 0 | 0 |
| எப்சி கோவா (கடன்) | 2015 | இந்தியன் சூப்பர் லீக் | 8 | 0 | – | – | – | – | – | – | 8 | 0 |
# சின்னதுரை சபீத்

## புள்ளிவிவரங்கள்

### இந்தியா தேசிய அணி

*20 மார்ச் 2015 வரையிலுள்ள புள்ளிவிவரம்*
| ஆண்டு | தோற்றம் | இலக்குகள் |  |
| --- | --- | --- | --- |
| - | 2011 | 1 | 0 |
| 2012 | 1 | 0 |  |
# மஞ்சாலுமூடு

**மஞ்சாலுமூடு** (*Manjalumoodu*) என்பது தமிழ்நாட்டின் கன்னியாகுமரி மாவட்டத்திலுள்ள ஒரு சிறிய கிராமமாகும்.
# மஞ்சாலுமூடு

## அமைவிடம்

கடல் மட்டத்திலிருந்து சுமார் 78.62 மீ. உயரத்தில், என்ற புவியியல் ஆள்கூறுகள் கொண்டு மஞ்சாலுமூடு அமையப் பெற்றுள்ளது.
# மஞ்சாலுமூடு

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், மஞ்சாலுமூடு ஊரின் மொத்த மக்கள்தொகை 6,840 பேர் ஆகும். இதில் 3,300 பேர் ஆண்கள் மற்றும் 3,540 பேர் பெண்கள் ஆவர்.
# மஞ்சாலுமூடு

## விபரங்கள்

கைதகம், உத்தரங்கோடு, மாலைக்கோடு, முக்கூட்டுக்கல், திடுமாந்தோட்டம் ஆகியவை மஞ்சாலுமூட்டை சுற்றியுள்ள கிராமங்களாகும். இது மேற்குத் தொடர்ச்சி மலையின் அடிவாரத்திற்கு மிக அருகில் உள்ளது. கிராமத்திலுள்ள நிலம் அனைத்தும் இரப்பர் அறுவடைக்குப் பயன்படுத்தப்படுகிறது. இரப்பர் மரத்தில் இருந்து இரப்பர் பால் (லேடெக்ஸ்) சேகரிக்கப்படும். இந்த பகுதியில் இரப்பர் தட்டுதல் முக்கிய தொழிலாகும். மஞ்சாலுமூடு கிராமத்திற்கு அருகில் விளவங்கோடு உள்ளது.
# மஞ்சாலுமூடு

## கல்வி

### கல்லூரி

நாராயணகுரு பொறியியல் கல்லூரி மஞ்சாலுமூட்டிற்கு அருகில் உள்ளது.
# கேசவபுரம்

**கேசவபுரம்** (*Kesavapuram*) என்பது தமிழ்நாடு, கன்னியாகுமரி மாவட்டத்தில் உள்ள ஒரு சிறிய கிராமமாகும். இக்கிராமம் திருவட்டாறு நகரின் அருகில் அமைந்துள்ளது. பத்மநாபபுரம் சட்டசபை தொகுதிக்கு உட்பட்டும் கன்னியாகுமரி நாடாளுமன்ற தொகுதிக்கு உட்பட்டும் இந்த கிராமம் அமைந்துள்ளது. மார்த்தாண்டத்தில் இருந்து 7 கி.மீ. வடகிழக்காகவும், நாகர்கோவிலில் இருந்து 31 கி.மீ. வடக்கே அமைந்துள்ளது.
# தவளை மலை காட்சி முனை

**தவளை மலை காட்சி முனை** *(Frog Hill View Point)* இந்தியாவின் தமிழ்நாட்டிலுள்ள நீலகிரி மாவட்டம் கூடலூர் - உதகமண்டலம் பிரதான சாலையில் கூடலுரிலிருந்து 12 கிலோ மீட்டர் தொலைவில் தவளை மலை காட்சி முனை அமைந்துள்ளது .  
தவளை மலை பகுதியில் ஒன்று அல்லது இரண்டு மணி நேரப் போக்குவரத்துச் சிக்கல் ஒரே நேரத்தில் நீடிக்கும். நீண்ட செங்குத்து மலையேறும் நெடுஞ்சாலையில் பேருந்துகளும் கனரக லாரிகளும் அதிகமாகச் செல்வது இப்போக்குவரத்துச் சிக்கல்களுக்கான காரணமாகும். தமிழ்நாடு, கேரளா, கர்நாடகா ஆகிய மூன்று மாநிலங்களைச் சேர்ந்த நீண்ட வகைப் பேருந்துகள் இங்குள்ள ஊசி முனை வளைவுகளில் பயணிக்கின்றன. கேரளாவிலிருந்து இங்கு வருகை தரும் சுற்றுலாப் பயணிகள் காலை நேரங்களில் அதிக எண்ணிக்கையில் வருகிறார்காள். அவர்கள் அனைவரும் அன்றைய தினமே மாலையில் மலையிலிருந்து கீழே இறங்கிவிடுகிறார்கள் என்பது மற்றொரு காரணமாகும்.
# வர்க்கமூல நாள்

**வர்க்கமூல நாள்** (*Square Root Day*) என்பது குறிப்பிட்ட நாளொன்றின் நாள் மற்றும் மாதங்களைக் குறிக்கும் எண்கள் இரண்டும் அந்நாளுக்குரிய ஆண்டினைக் குறிக்கும் நான்கு இலக்க எண்களில் வலதோர இரு இலக்க என்ணின் வர்க்கமூலமாக உள்ள நாளைக் குறிக்கும்.  
எடுத்துக்காட்டு:
2016 ஆம் ஆண்டு ஏப்ரல் மாதம் 4 ஆம் நாளானது 4/4/16 எனக் குறிக்கப்படுகிறது. இதில் நாள் மற்றும் மாதத்தைக் காட்டும் 4 என்ற எண்ணானது ஆண்டைக் காட்டும் ”16” இன் வர்க்கமூலமாக உள்ளது. மற்றொரு எடுத்துக்காட்டு மே 5, 2025 (5/5/25) ஆகும். இருபத்தியோராம் நூற்றாண்டின் இறுதி வர்க்கமூல நாள் செப்டம்பர் 9, 2081 ஆக இருக்கும்.
# வர்க்கமூல நாள்

## ஒரு நூற்றாண்டின் வர்க்கமூல நாட்கள்

ஒவ்வொரு நூற்றாண்டிலும் மொத்தம் 9 வர்க்கமூல நாட்களே ஏற்படும். எல்லா நூற்றாண்டுகளிலும் அதே ஒன்பது நாட்களே வர்க்கமூல நாட்களாக இருக்கும். அவை:
- 1.1.01
- 2.2.04
- 3.3.09
- 4.4.16
- 5.5.25
- 6.6.36
- 7.7.49
- 8.8.64
- 9.9.81  
அடுத்தடுத்த வர்க்கமூல நாட்களுக்கு இடைப்பட்ட ஆண்டுகளின் எண்ணிக்கை தொடர் ஒற்றையெண்களாக அமைவைதைக் காணலாம்:
: 3, 5, 7, 9, 11, 13, 15, 17.
ஒவ்வொரு ஒற்றையெண்ணும் அடுத்தடுத்துள்ள இரு வர்க்க எண்களின் வித்தியாசமாக இருக்குமென்ற பண்பை இது காட்டுகிறது.
# வர்க்கமூல நாள்

## அறிமுகம்

கணிதத்தின் இந்தப் பண்பை அறிமுகப்படுத்தியவர் **ரோன் கார்டன்** என்ற கலிஃபோர்னிய உயர்நிலைப் பள்ளி ஆசிரியராவார். அமெரிக்கப் பள்ளிகளில் இந்த ஒன்பது நாட்களும் அறிவிக்கப்படாத விடுமுறை நாட்கள் ஆகும்.
# ஆண் மலட்டுத் தாவரம்

**ஆண் மலட்டுத் தாவரம்** என்பது மகரந்தத்தை உற்பத்தி செய்ய இயலாத தாவரங்களைக் குறிப்பதாகும். இழைமணி டி.என்.ஏவில் ஏற்படும் பிறழ்வுகளால் (திடீர் மாற்றம்) மகரந்தங்களுக்கு உணவளிக்கும் *டப்பீட்டல் செல்கள்* பாதிப்படைவதால் இத்தாவரங்களுக்கு மலட்டுத் தன்மை ஏற்படுகிறது. திடீர் மாற்றத்தால் மைட்டோகாண்டிரியா உடைவதனால் குறிப்பிட்ட இந்தச் செல்கள் இறந்து விடுகின்றன. மேலும் மகரந்த உற்பத்தியும் பாதிக்கப்படுகிறது. இது ஒரு மாற்று வழியாக மரபணு மாற்றப்பட்ட ஆண் மலட்டுத் தாவரங்களில் நச்சு கொண்ட மாற்றுமரபணுக்களை டப்பீட்டத்தில் நுழைப்பதன் மூலம் கலப்பின விதைகளை உருவாக்க வழிவகுக்கின்றது.
# சி. சண்முகவேல்

**சி.சண்முகவேல்**ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.இவர் 2001 ஆம் ஆண்டுகளில் நடந்த சட்டமன்றத் தேர்தலில், மடத்துக்குளம் சட்டமன்றத் தொகுதியிலிருந்தும், பின்னர் 2006 ஆம் ஆண்டு சட்டமன்றத் தேர்தலில், உடுமலைப்பேட்டை தொகுதியிலிருந்தும், அண்ணா திராவிட முன்னேற்றக் கழகவேட்பாளராக போட்டியிட்டு,தமிழ்நாடு சட்டசபைக்குத் தேர்ந்தெடுக்கப்பட்டார். அதில் அவர் ஒரு குறுகிய காலத்தில் மட்டுமே அமைச்சராக பணியாற்றினார்.  
இவர் முன்னாள் கிராமப்புற தொழில்துறை அமைச்சர் ஆவர். இவரது மோசமான ஆட்சிக் காரணமாக மூன்றாவது அமைச்சரவை மறுசீரமைப்பு மூலம் ஐந்து மாதகாலப்பகுதியிலேயே அன்றைய முதல்வரான ஜெயலலிதாவால் பணி நீக்கம் செய்யப்பட்டார்.
# சோ. இராசாராமன்

**சோ. இராசாராமன்** (*S. Rajaraman*) ஓர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். 1980, 1984 மற்றும் 1991ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் பாபநாசம் சட்டமன்றத் தொகுதியிலிருந்து, இந்திய தேசிய காங்கரசு (இந்திரா) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
# சோரியம்பட்டி

**சோரியம்பட்டி** (*Soriyampatti*) ன்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்டது.
# சோரியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், அரூரில் இருந்து 4 கிலோமீட்டர் தொலைவிலும் அமைந்துள்ளது.
# சோரியம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 301 குடும்பங்களும் 1,197 மக்களும் வசிக்கின்றனர். இதில் 633 ஆண்களும் 564 பெண்களும் அடங்குவர்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

கோயம்புத்தூர் மாவட்ட ஆசிரியர் கல்வி, பயிற்சி நிறுவனம் (District Institute of Education and Training -DIET) தமிழ்நாட்டின் கோயம்புத்தூர் மாவட்ட தலைநகரில் அமைந்துள்ள அரசு ஆசிரியர் பயிற்சி நிறுவனமாகும். இந்நிறுவனம் 2015-16 ஆம் கல்வி ஆண்டில் தொடங்கப்பட்டது.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## அமைவிடம்

மாவட்ட ஆசிரியர் கல்வி, பயிற்சி நிறுவனம், கோயம்புத்தூர் ஒண்டிப்புதுர் அரசு ஆண்கள் மேல்நிலைப் பள்ளி வளாகத்தில் அமைந்துள்ள புதிய கட்டிடத்தில் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகள்

1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக்கல்வியில் (பனிரெண்டாம் வகுப்பு)தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது.இவர்கள் 1 முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் கற்றல் பொருள் துணைக்கருவிகள் தயாரித்தலையும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளைக் கவனித்தல்.
- உளவியல் அறிவுரை, வழிகாட்டல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### பணியிடைப் பயிற்சி பிரிவு

- மாவட்டம் முழுமையிலுள்ள தொடக்கக் கல்வி,உயர்நிலைக் கல்வி, மேல்நிலைக்கல்வி ஆகிய நிலைகளில் பணியாற்றும் ஆசிரியர்கள், தலைமை ஆசிரியர்கள், கருத்தாளர்கள், இவர்களுக்குத் திட்டமிட்டு பணியிடைப் பயிற்சி அளித்தல்.
- புதுமைபுனைதல், தொடர் ஆராய்ச்சிக்கு இணைப்பு மையமாகத் திகழ்தல், பருவ இதழ்கள், செய்தி மடல் வெளியிடல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### மாவட்ட வள அலகு பிரிவு

- பயிற்சி நிறுவனத்திற்கு வெளியே மாவட்டம் முழுமைக்கும் நடைபெறும் முறைசாராக் கல்வி, மற்றும் முதியோர் கல்விக்காக திட்டமிடுதல், இணைப்பாளராக இருத்தல்.
- ஊக்குநர், கருத்தாளர், மேற்பார்வையாளர் ஆகியோருக்கு பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### திட்டமிடல் மற்றும் மேலாண்மை பிரிவு

- பல்வேறு மாவட்டத் திட்டங்களுக்கு ஏற்ப புள்ளிவிவர அடிப்படையில் விவரங்களைத் திரட்டி பாதுகாத்தல்.
- கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண் கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையீடுகள், கல்வி நிலையங்களை மதிப்பிடுவதற்கரிய உத்திகள், போன்றவற்றுக்குத் தேவையான திட்டங்களை வழங்குதல்.
- பள்ளி பாடங்களை உருவாக்கல், நுண்ணிலைத்திட்டமிடுதல், பள்ளி ஒருங்கிணைப்பு உருவாக்கல் போன்றவற்றில் கல்வி அதிகாரிகளுக்கு உதவி செய்தல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### பணிப் பட்டறிவுப் பிரிவு

- வேலைசார் பட்டறிவுக் கல்விக்கு ஏற்ப உள்ளுர் துறைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவற்றை ஆயத்தம் செய்தல்.
- பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்களமாகியவற்றின் துாய்மையைப் பேணுவதற்கான செயல்களை வகுத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### கல்வி நுட்பவியல் பிரிவு

- பயிற்சி நிறுவனத்திற்கு மற்ற பிரிவுகளில் பணிபுரிவோர், கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், படிமப்க்கள், வரைபடங்கள், பதிவுநாடா, பாடல்கள், நழுவங்கள் போன்றவற்றை ஆயத்தம் செய்தல்.
- மலிவு விலை துணைக்கருவிகள் தயாரிப்பதற்கான பணிப்பட்டறை நடத்துதல்.
- கல்வி தொழில்நுட்பத்தை கல்வி செயல்பாடுகளுக்குப் பயன்படுத்துவதற்குப் பணியிடைப்பயிற்சி நடத்துதல்.
- நிறுவனக் காட்சி, கேள்விக் கருவிகளைப் பாதுகாத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## ஏழு கிளைகளின் செயல்பாடுகள்

### கலைத்திட்டம், கற்றல் பொருள் உருவாக்கம், மதிப்பிடுதல் பிரிவு

- உள்ளுர்ச் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவற்றுக்கும் புதியவற்றைக் கண்டுபிடித்து வளர்த்தல், கலைத்திட்டத்திற்கு துணைபுரியும் துணைநுால்களை தயாரித்தல்.
- தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவற்றுக்கு வழிகாட்டும் குறிப்புகளை அளித்தல் (பணிப்பட்டறை மூலம்) பணியிடைப் பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## பணியிடங்கள்

### கல்வியாளர்கள்

- முதல்வர் - 1 (பொறுப்பு)
- முதுநிலை விரிவுரையாளர் - 1
- விரிவுரையாளர்கள் - 4
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## பணியிடங்கள்

### அலுவலகப் பணியாளர்கள்

- கண்காணிப்பாளர் - 1
# மாவட்ட ஆசிரியர் கல்வி மற்றும் பயிற்சி நிறுவனம், கோயம்புத்தூர்

## மாணவ - மாணவிகளின் சேர்க்கை எண்ணிக்கை

- முதலாமாண்டு - 40
# எதிர் புரோத்தன்

**எதிர் புரோத்தன்** அல்லது **எதிர்நேர்மின்னி** (*Antiproton*) என்பது புரோத்தன் எதிர்மத் துகள் ஆகும். பொதுவாக எதிர் புரோத்தன்கள் நிலைப்புத்தன்மையுடையவை. ஆனால் புரோத்தன்களுடன் மோதி அழிவுற்று ஆற்றலாக மாறுகிறது. 1933 ஆம் ஆண்டில் பால் டிராக் என்ற அறிவியல் அறிஞர், தனது நோபல் பரிசுக்கான உரையில் எதிர் புரோத்தனின் மின்னுாட்டம் −1 எனவும், புரோத்தனின் மின்னுாட்டம் +1 எனவும் குறிப்பிட்டிருந்தார்.
# எதிர் புரோத்தன்

## வரலாறு

- 1928 ஆம் ஆண்டு பால் டிராக் வெளியிட்ட டிராக் சமன்பாட்டில், ஐன்ஸ்டைனின் ஐன்ஸ்டீனின் பொருண்மை - ஆற்றல் சமன்பாட்டிற்கு (<math>E = mc^2</math>) நேர், (positive) எதிர் (negative) தீர்வுகள் இருப்பதைக் கண்டறிந்தார்.
- பாசிட்ரான் என்ற இலத்திரனின் எதிர்மத் துகள் இருப்பதைக் கண்டறிந்தார். பாசிட்ரான்கள் நேர் மின்னுாட்டமும், எதிர் தற்சுழற்சியும் (opposite spin) கொண்டிருந்தன.
- 1955 ஆம் ஆண்டு எமிலியோ செக்ரி (Emilio Segrè) & ஓவன் சாம்பர்லென் (Owen Chamberlain) ஆகிய அறிவியல் அறிஞர்கள், கலிபோர்னியா பல்கலைக்கழகத்தில் உள்ள பிவாட்ரான் என்ற துகள் முடுக்கி மூலம் எதிர்மத் துகள், எதிர் புரோத்தன் இருப்பது சோதனை மூலம் நிரூபிக்கப்பட்டது. இதற்காக இவர்கள் 1959 ஆம் ஆண்டு நோபல் பரிசு பெற்றனர்.
- 2 மேல் குவார்க்குகளும், 1 கீழ் குவார்க்கும் இணைந்து எதிர் புரோத்தனை உருவாக்குகின்றன.
- எதிர் புரோத்தனின் பண்புகளும், புரோத்தனின் பண்புகளும் ஒத்திருப்பது கண்டறியப்பட்டது. எதிர் புரோத்தனின் மின்னுாட்டம் மற்றும் காந்தத் திருப்புத்திறன் புரோத்தனிற்கு சம அளவிலும், எதிர் திசையிலும் இருப்பதும் அறியப்பட்டது.
- துகளும், எதிர்மத் துகளும் பெரு வெடிப்புக் காலத்திலிருந்து ஒன்றையொன்று அழிக்காமல் இருப்பதற்கு காரணம் அண்டத்தில் எதிர்மத் துகள்களின் எண்ணிக்கை மிகவும் குறைவு.
# எதிர் புரோத்தன்

## எதிர் புரோத்தான் கண்டுபிடிப்பு

- காசுமிக் கதிர்கள் கண்டறியப்பட்ட காலத்திலேயே எதிர்மத் துகள்களும் கண்டறியப்பட்டன. காசுமிக் கதிர்களின் மோதல்களின் போது புரோத்தனும் எதிர் புரோத்தனும் உருவாவது கண்டறியப்பட்டது. A என்பத உட்கரு எனக் கொண்டால்:  
: + A → + + + A  
என்பது விண்மீன் திரள்களின் காந்தபுலத்துடன் தாெடர்புடையது.  
- காசுமிக் கதிர்கள் மோதல்களின் போது உருவாகும் நிறமாலையில் எதிர் புரோத்தன்கள் இருப்பது உறுதிசெய்யப்பட்டது.
- ஐரோப்பிய அணு ஆராய்ச்சி நிறுவனம் எதிர் புரோத்தன்களின் நிலைப்புத்தன்மை குறைவு எனக் கண்டறியப்பட்டது.
- பெர்மி ஆய்வகத்திலும் எதிர் புரோத்தன்களின் இருப்பது உறுதிசெய்யப்பட்டது.
# எதிர் புரோத்தன்

## சில குறிப்புகள்

- எதிர் புரோத்தன் ஒரு எதிர்ம துகள்.
- எதிர் புரோத்தன் என்பது எதிர் மின்னுாட்டம் கொண்டவை.
- எதிர் புரோத்தன் என்பது எதிர் ஐதரசன் அணுக்கருவினால் ஆனது.
- எதிர் புரோத்தன், புரோத்தனுடன் மோதி அழியும் போது, அதிக ஆற்றலை வெளியேற்றுகிறது.
# எதிர் புரோத்தன்

## மேலும் பார்க்க வேண்டியவை

- எதிர்ப் பொருள்